Sport | Books LIVE LIVE Sites
Join I'm Not Your Weekend Special Author Bongani Madondo and Jenny Crwys–Williams for a Literary Evening
Fred Khumalo Reviews The Violent Gestures of Life by Tshifhiwa Mukwevho
Alert! The programme for this year’s @OpenBookFest has been revealed! Click here to see it: fb.me/3EVHbDBFa Standard searchGoogle search
Make the Best Comment and Choose a Book! Archive for the ‘Sport’ Category
Gert van der Westhuizen resenseer The Rise of the Phoenix deur Peter Joyce
by Annetjie on Sep 3rd, 2014 Tweet
’n Mens kan jou kwalik ’n Suid-Afrika voorstel sonder die emosies wat deur sport ontketen word. Daarom is dit nogal vreemd dat min boeke tot dusver geskryf is waarin Suid-Afrikaners se verhouding met sport oor die afgelope 20 jaar in oënskou geneem word.
Die skrywer probeer daardie leemte in ’n mate vul. Volledige resensie: Rapport
The Rise of the Phoenix: The story of sport in the new South Africa se tuisblad
The Rise of the Phoenix: The story of sport in the new South Africa deur Peter Joyce
» read article Verskeie skrywers se werk te sien tydens vanjaar se kykNET Silwerskermfees
by Helené on Aug 27th, 2014 Tweet
Vanjaar se kykNET Silwerskermfees, wat vandag begin en tot 30 Augustus in Kampsbaai draai, sluit ‘n hele paar boekverwante items op die program in met die mees opwindende geleentheid die glanstoekennings waar ‘n paar name wat al te bekend is aan die Books LIVE-gemeenskap benoem is. Pad na jou hart, wat in boekvorm by NB verskyn het, is vir verskeie toekennings benoem insluitend Beste Redigering en Beste Teks. Leandie du Randt, outeur van Gemaklik in jou eie lyf wat by Struik Lifestyle verskyn het, is benoem vir haar hoofrol in Die Windpomp en Die Ballade van Robbie de Wee, waarvan die draaiboek deur Kobra-outeur Deon Meyer geskryf is, ding mee om onder meer Beste Film.
Tydens hierdie vierdag-geleentheid word verskeie Afrikaanse films en kortfilms vir die eerste keer aan die publiek vertoon. Boekwurms kan uitsien na die film weergawe van Jaco Jacobs se gewilde jeugboek Suurlemoen (LAPA); ‘n kortfilm weergawe van “Trippie”; Nicola Hanekom se bekroonde drama wat deur Protea Boekhuis in Die pad byster gedruk is; asook ‘n kortfilm deur bekroonde dramaturg Tertius Kapp (sy jongste drama Oorsee verskyn eersdaags by NB); Leandie du Randt speel in die komiese Vuil Wasgoed, ‘n kortfilm met Simoné Nortmann en Bouwer Bosch; die langverwagte fliek Joost: Spel van Glorie, oor Joost van der Westhuizen (wie se biografie by Zebra Press verskyn het) se stryd teen motorneuronsiekte, maak sy buiging en Nataniël, ‘n ou hand in die skrywerswêreld wie se jongste boek 150 stories pas by NB verskyn het, maak sy kortfilm-debuut met die boeiende Almon, Henry.
Dit is natuurlik slegs ‘n paar hoogtepunte – daar kruip nog vele outeurs en bydraers tot boeke op die program weg! Kaartjies is ongelukkig reeds uitverkoop so as jy nog nie een het nie sal jy maar moet uitmis op hierdie aksie-belaaide naweek.
Hier is ‘n video oor dié geleentheid waar een van die organiseerders gesels oor die opwindende program:
Gesels saam oor die fees deur die gesprek op Twitter (@SilwerskermFees) met die hutshekkies #Silwerskerm2014 #WDC692 en op die SilwerskermFees Facebook-blad te volg.
Vir meer inligting oor die fees loer gerus hier onder: * * * * * * * *
Die vierde kykNET Silwerskermfees vind plaas vanaf 27 Augustus 2014 by die Bay Hotel in Kampsbaai. Die feesprogram bestaan elke jaar uit debuut kort-en vollengte films, besprekingspanele asook ‘n glans toekeningsgeleentheid. Die fees is ‘n vertoonkas vir die Afrikaanse filmbedryf en hierdie jaar sprei die fees sy vlerke nog breër met ‘n nuwe kategorie vir dokumentêre films, 15 nuwe kortfilms wat deur kykNET en Silwerskerm vervaardig word, 25 bestaande films en ‘n projek in samewerking met Kaapstad se World Design Capital-inisiatief. Die kortfilms is beslis ‘n groot hoogtepunt op die program. Die doel van die kortfilms is om vir ‘n jonger generasie filmmakers die geleentheid te bied om hul talent te ontwikkel onder die leiding en mentorskap van gevestigde name in die filmbedryf. Die inskrywings vir hierdie kategorieë het hierdie jaar verdriedubbel en as gevolg van die hoëgehalte aansoeke wat ontvang is, is besluit om hierdie jaar 15 in plaas van die gebruiklike 13 films te vervaardig. Onder mentorskap van Mitzi Booysen, Herman Binge, André Scholtz en Deon Opperman is 24 voorstelle uit die talle inskrywings genooi om deel te neem aan die teksontwikkelingsessies. Uit hierdie groep is die finale 15 tekste gekies wat vir die fees vervaardig word. Die befondsing van die kortfilms word deur kykNET verskaf.
Volgens Silwerskermfees mentor Deon Opperman:
“Nes daar in sport vir “diepte” in spanne gesorg word deur hoë-standaard opleidingsgeleenthede aan die opkomende talent van die volgende generasie aan te bied, so bied Silwerskerm die geleentheid aan opkomende talent in die filmbedryf aan – vervaardigers, skrywers, regisseurs en produksiespanne – om hulle vaardighede te slyp ter voorbereiding vir groter, professionele projekte daarna. Dit is vir my ‘n besonderse plesier om as skryfmentor by Silwerskerm betrokke te wees. Dit is my diepste oortuiging dat hierdie projek in die jare vorentoe ‘n wesenlike impak op die standaard van Suid-Afrikaanse film sal hê.”
Die kortfilms spog met baie jong talent voor én agter die kamera’s soos Marisa Drummond, Jennis Williamson en JC Snooke (Stom), Eddie de Jager, Suzzi Swanepoel en Solomon Cupido (‘n Liefdeslobotomie), Bouwer Bosch en Bennie Fourie (Vuil Wasgoed), Jenna Dunster, Asleigh Harvey en Tessa Denton (Neem my saam). Twee bekende toneelstukke is vir die kortfilm genre verwerk naamlik Nicola Hanekom se Trippie en Charles Fourie se Agterplaas. Nog ‘n bekende dramaturg wat verantwoordelik is vir een van die kortfilms is Tertius Kapp (Iemand Anders). Oudergewoonte is daar ook heelwat bekendes wat ook in die rolverdeling te sien sal wees; Tinarie van Wyk-Loots (Juweeldiewe), Susanne Beyers, Pietie Beyers (Onder die Tafel), Elsabé Daneel, Marion Holm, Helene Truter en Antionette Louw (Totsiens, Pa), Andre Odendal, Harold Richter (Die Laaste Ure), Nataniël en Armand Aucamp (Almon, Henry), Shamilla Miller en Irshaad Ally (Nommer 37), Neels van Jaarsveld en Arno Jordaan (Ben se Begrafnis), Quentin Krog en Cindy Swanepoel (Eenrigting).
Die Silwerskermfees is ook trots om hul betrokkenheid by die Kaapstad World Design Capital-inisiatief bekend te maak. As deel van hierdie inisiatief maak die Silwerskermfees, in samewerking met AFDA en die Guga S’thebe Kuns en Kultuur sentrum in Langa, ‘n aantal kort 1-2 minuut films. Hierdie films beoog om ‘n visuele storie te skep deur die landskap en die taal van die gemeenskap te gebruik en sodoende ‘n unieke Suid-Afrikaanse narratief te skep. Die projek is ook verder ontwikkel in Hillbrow, Johannesburg en dié films sal ook tydens die fees vertoon word. Die Bestaande film kategorie bestaan hierdie jaar uit 25 films. Inskrywings vir hierdie kategorie was oop vir alle films wat op plaaslike bodem vervaardig is. ‘n Dokumentêre kategorie word ook hierdie jaar by die Silwerskermfeesprogram gevoeg. Oudergewoonte sluit die fees af met ‘n glanstoekenningsgeleentheid en net soos die propvol program vir 2014 die groei in die Suid-Afrikaanse filmbedryf weerspieël, met nuwe kategorië en projekte, sluit die toekenningsgeleentheid ook nuwe afdelings in. In die eerste afdeling kom die volledige aanbod van Afrikaanse filmvrystellings vanaf 1 September 2013 – 31 Augustus 2014 in aanmerking vir die Jaarlikse Nasionale Silwerskermtoekennings. Volgens Karen Meiring (M-Net: Direkteur van Afrikaanse Kanale